ใจถึง
ยามนี้แวดวงการเงินกำลังปวดหัวกับกลยุทธ์ &#8220;Make the difference&#8221; ของ คุณพี่ บุญทักษ์ หวังเจริญ ซีอีโอธนาคารทหารไทย ที่ต้องทำให้แตกต่าง ไม่มีใครเหมือน และไม่เหมือนใคร
15 ต.ค. 2557

ยามนี้แวดวงการเงินกำลังปวดหัวกับกลยุทธ์ “Make the difference” ของ คุณพี่ บุญทักษ์ หวังเจริญ ซีอีโอธนาคารทหารไทย ที่ต้องทำให้แตกต่าง ไม่มีใครเหมือน และไม่เหมือนใคร 
ตอนนี้ที่ไม่เหมือนใครอย่างหนักเลย คือ ช่วงนี้ลูกค้าเอสเอ็มอี ถ้ามีการขอสินเชื่อ ธนาคารอื่นให้เท่าไหร่ ธนาคารทหารไทยให้ 2 เท่า แบบแบงก์อื่นให้กู้ 10 ล้าน ทีเอ็มบีให้ 30 ล้านไปเลย
เกทับกันเห็นๆ อย่างนี้ ลูกค้าก็ไหลเข้าไปในแบงก์มากมาย แถมยิงโฆษณาย้ำเข้าไปอีก ทำให้แบงก์อื่นยืนมองตาปริบๆ แต่ในใจคิดว่า นายใจถึงมาก
ที่ว่านายแน่มากก็เพราะว่าทีเอ็มบีให้กู้รายย่อยแบบไม่กลัวหนี้เสีย ซึ่งนายแบงก์ทั้งหลายบอกว่า กลยุทธ์นี้ไม่แปลกเท่าไหร่ เพราะเมื่อ 23 ปีที่แล้ว ธนาคารไทยพาณิชย์ทำมาก่อน และเลิกทำไปแล้ว
จะว่าไม่แน่ได้ยังไง ทีเอ็มบีประกาศผลประกอบการไตรมาส 3 มีเอ็นพีแอลของธนาคารและบริษัทย่อย 21,027 ล้านบาท เพิ่มขึ้นจากไตรมาสก่อนหน้าแค่ 250 ล้านบาท และในงวด 9 เดือนลดลงมาอยู่ที่ 3.43% จาก 3.87% สิ้นปีที่แล้ว แถมมีเงินสำรอง 139% ใจถึงได้สบายแฮ n